Paul Christian Eugen Holmsen

Paul Christian Eugen Holmsen (1841–1892) var en norsk politimann, forfatter og oversetter.

 Liv 
Paul Holmsen var sønn av sorenskriver Holmsen på Eidsvoll og  bror av sangerinnen Karen Holmsen (1832–1912). Han ble student i 1860, cand. jur. i 1866, og var deretter sorenskriverfullmektig og senere konstituert borgermester i Trondhjem. I 1875 ble han kopist i statsrevisjonen, og i 1879 ble han politiadjutant i Kristiania.

Holmsen tilhørte kretsen omkring historikeren Yngvar Nielsen, og beskrives som «den strålende munstrasjonsråd i kretsen»Roar Tank: Idyll og arbeidsår. Professor, dr. Yngvar Nielsen og hans krets, s. 70. Oslo: Gyldendal, 1956. Han hadde litterære og musikalske interesser. Ifølge Yngvar Nielsen hadde han «en pragtfuld Stemme, der under andre Forhold vilde have gjort ham til en betydelig Operasanger».Yngvar Nielsen: En Christianiensers Erindringer fra 1850- og 60-Aarene, s. 221. Kristiania: Gyldendal, 1910. De litterære interessene ga seg utslag i oversettelser av hymner og oder av Horats. Som politimann skrev han dessuten Kristiania politis historie 1624–1884 (1884) og en Haandbog i politilovgivningen (1890).

 Verker 
 Kristiania politis historie 1624–1884 (1884)
 Haandbog i politilovgivningen (1890)

 Oversettelser 
 Horats: Oder og jubelhymne (1887)
 Femten oder af Horats (1891)

 Referanser 

 Kilder 
 K. Fischer: «Holmsen, Paul Christian Eugen», i Salmonsens konversationsleksikon, 2. utg., bind XI, s. 660. København: J. H. Schultz, 1921.

 Eksterne lenker 

Kategori:Norske politifolk
Kategori:Norske oversettere
Kategori:Norske borgermestere og ordførere
Kategori:Personer fra Oslo
Kategori:Fødsler i 1842
Kategori:Dødsfall i 1892